**Filipe Luís Kasmirski** eli **Filipe Luís** (s. 9. elokuuta 1985 Jaraguá do Sul, Santa Catarinan osavaltio, Brasilia) on brasilialainen jalkapalloilija. Vasempana laitapuolustajana pelaava Filipe Luís edustaa Brasilian liigassa pelaavaa Flamengoa.

Tausta
------

Filipe Luísin sukunimi, alkuperäiseltä kirjoitusasultaan Kaźmierski, on Puolasta, josta hänen sukunsa muutti Brasiliaan pakoon ensimmäistä maailmansotaa. Filipe Luís tuolloin kahdeksanvuotias isoisoisä meni myöhemmin naimisiin italialaisen naisen kanssa, ja nykyään Filipe Luísilla on myös Italian kansalaisuus.

Seurajoukkueura
---------------

Filipe Luís on synnyinosavaltionsa Santa Catarinan suurseuran Figueirensen kasvatti. Hän debytoi seuran edustusjoukkueessa 17-vuotiaana, ja oli mukana voittamassa osavaltiomestaruutta vuosina 2003 ja 2004. Kauden 2004–2005 hän vietti lainasopimuksella alankomaalaisen Ajaxin riveissä, mutta ei pelannut otteluakaan edustusjoukkueessa.

Uruguaylainen Rentistas hankki Filipe Luísin oikeudet pelaaja-agentti Juan Figerin välityksellä kesällä 2005, mutta lainasi hänet välittömästi espanjalaisen Real Madridin B-joukkueeseen Castillaan kaudeksi 2005–2006. Castillassa hän pelasi 37 ottelua Espanjan toiseksi korkeimmalla sarjatasolla Segunda Divisiónissa.

Kesästä 2006 lähtien Filipe Luís edusti Deportivo La Coruñaa, alun perin yhden kauden lainasopimuksella Rentistasista. Hän debytoi Espanjan korkeimmalla sarjatasolla Primera Divisiónissa 10. syyskuuta 2006 ottelussa Mallorcaa vastaan. Kaudella 2006–2007 hän pelasi valmentaja Joaquín Caparrósin alaisuudessa vain harvakseltaan kokeneemman Joan Capdevilan oltua Caparrósin valinta vasemman laitapuolustajan paikalle. Caparrósin ja Capdevilan lähdettyä ja Miguel Ángel Lotinan tultua valmentajaksi vuonna 2007 Filipe Luís nousi Deportivon vakiokokoonpanoon. Kesällä 2007 Filipe Luísin lainasopimusta jatkettiin vuodella, ja kesällä 2008 Deportivo lunasti hänen pelaajaoikeutensa 2,2 miljoonalla eurolla ja teki hänen kanssaan viisivuotisen sopimuksen. Kaudella 2008–2009 Filipe Luís oli koko Primera Divisiónin kenttäpelaajista ainoa, joka oli avauskokoonpanossa kaikissa 38 ottelussa. Hän osallistui Deportivon kanssa myös Intertoto-cupiin ja UEFA-cupiin.

23. tammikuuta 2010 Filipe Luís teki avausmaalin liigaottelussa Athleticia vastaan, mutta loukkaantui vakavasti törmättyään samassa tilanteessa maalivahti Gorka Iraizozin kanssa. Hänen oikeasta jalastaan meni nilkka sijoiltaan ja murtui pohjeluu, ja hänen odotettiin olevan poissa pelikentiltä 4–6 kuukautta. Ennen loukkaantumistaan hän pelasi peräkkäin peräti 81 pääsarjaottelua.

23. heinäkuuta 2010 Filipe Luís teki nelivuotisen sopimuksen Atlético Madridin kanssa. Hänestä maksettiin 13,5 miljoonan euron siirtokorvaus.

Maajoukkueura
-------------

Filipe Luís edusti Brasiliaa Alankomaissa järjestetyissä nuorten MM-kilpailuissa kesä–heinäkuussa 2005. Hän pelasi yhdessä alkulohko-ottelussa sekä voittoisassa pronssiottelussa.

Brasilian A-maajoukkueen päävalmentaja Dunga valitsi Filipe Luísin ensimmäistä kertaa maajoukkueen kokoonpanoon Viroa vastaan 12. elokuuta 2009 pelattuun ystävyysotteluun. Ensiesiintymisensä hän teki 14. lokakuuta 2009 MM-karsintaottelussa Venezuelaa vastaan.

Filipe Luís oli mukana voittamassa Maanosaliittojen cupia 2013. Hän ei kuitenkaan pelannut turnauksessa lainkaan. Filipe Luísin toinen turnaus A-maajoukkuetasolla oli Copa América 2015, jossa hän pelasi täydet minuutit Brasilian kaikissa neljässä ottelussa.

Pelityyli
---------

Filipe Luís on hyökkäysorientoitunut vasen laitapuolustaja.

Saavutukset
-----------

Päivitetty 25. heinäkuuta 2015.  

|  |  |
| --- | --- |
| **Figueirense*** Santa Catarinan osavaltiomestaruus: 2003, 2004

**Atlético Madrid*** Primera División: 2013–2014
* Copa del Rey: 2012–2013
* Eurooppa-liiga: 2011–2012
* UEFA Super Cup: 2010, 2012
 | **Chelsea*** Englannin Valioliiga: 2014–2015
* Englannin liigacup: 2014–2015

**Brasilia*** Maanosaliittojen cup: 2013
* Nuorten maailmanmestaruuspronssi: 2005
 |

Lähteet
-------

1. 1 2 3  Filipe Luis Soccerway. Viitattu 25.7.2015. (englanniksi)
2. ↑  El lateral desterrado por Marcelo  25.1.2009. El País. Viitattu 30.6.2009. (espanjaksi)
3. ↑  Hoy, primera ocasión para que el Dépor se clasifique  4.12.2008. El Correo Gallego.  Arkistoitu 12.8.2014. Viitattu 30.6.2009. (espanjaksi)
4. ↑  Filipe Luis: "Para ganar en Poznan hay que pelear mucho y no perder la humildad"  3.12.2008. La Vanguardia. Viitattu 29.3.2011. (espanjaksi)
5. ↑  Filipe: "Un vestuario así, sólo puede quedar arriba en la tabla"  3.3.2006. Real Madrid. Viitattu 30.6.2009. (espanjaksi)
6. ↑  Ajax chance for Filipe  12.8.2004. UEFA. Viitattu 30.6.2009. (englanniksi)
7. 1 2  Filipe Luís, Deportivo’s Left Fullback  24.7.2009. Sportmagister.  Arkistoitu 27.7.2014. Viitattu 29.3.2011. (englanniksi)
8. ↑  Estuvo durante un año cedido en el Castilla  15.1.2010. As. Viitattu 29.3.2011. (espanjaksi)
9. ↑  Filipe Luis firma el contrato tras pasar el reconocimiento médico  15.8.2005. Real Madrid. Viitattu 30.6.2009. (espanjaksi)
10. ↑  Player profile BDFutbol. Viitattu 29.3.2011. (englanniksi)
11. ↑  Filipe Luis: "Es un sueño jugar en un equipo como el Depor"  25.8.2006. Marca. Viitattu 30.6.2009. (espanjaksi)
12. ↑  Historial Jugador Fútbol en la Red. Viitattu 29.3.2011. (espanjaksi)[vanhentunut linkki]
13. ↑  Filipe Luis se incorpora al Deportivo  22.7.2007. Marca. Viitattu 30.6.2009. (espanjaksi)
14. ↑  El Deportivo ejerce la opción de compra del lateral Filipe Luis  11.6.2008. La Voz de Galicia. Viitattu 30.6.2009. (espanjaksi)
15. ↑  Estadísticas Fútbol en la Red. Viitattu 30.6.2009. (espanjaksi)[vanhentunut linkki]
16. ↑  Profile UEFA. Viitattu 29.3.2011. (englanniksi)
17. ↑  Filipe Luis pasó por el quirófano y estará entre cuatro y seis meses de baja  24.1.2010. Marca. Viitattu 24.1.2010. (espanjaksi)
18. ↑  Filipe ya es jugador del Atleti  23.7.2010. Marca. Viitattu 23.7.2010. (espanjaksi)
19. ↑  FIFA Player Statistics FIFA.  Arkistoitu 8.11.2012. Viitattu 30.6.2009. (englanniksi)
20. ↑  Filipe, do La Coruña, é convocado para o amistoso contra Estônia  7.8.2009. CBF. Viitattu 24.1.2010. (portugaliksi)
21. ↑  Jogos seleção brasileira em 2009 CFB. Viitattu 24.1.2010. (portugaliksi)
22. ↑  Filipe Luis WhoScored.com. Viitattu 25.7.2015. (englanniksi)

Aiheesta muualla
----------------

* Kuvia tai muita tiedostoja aiheesta **Filipe Luís** Wikimedia Commonsissa

* Tilastot BDFutbol-sivustolla (englanniksi)

  

Brasilian joukkue – Maanosaliittojen cup 2013
1 Jefferson |
2 Alves |
3 Silva |
4 David Luiz |
5 Fernando |
6 Marcelo |
7 Lucas |
8 Hernanes |
9 Fred |
10 Neymar |
11 Oscar |
12 Júlio César |
13 Dante |
14 Filipe Luís |
15 Jean |
16 Réver |
17 Luiz Gustavo |
18 Paulinho |
19 Hulk |
20 Bernard |
21 Jô |
22 Cavalieri |
23 Jádson |
Valmentaja Scolari

Brasilian joukkue – Copa América 2015
1 Jefferson |
2 Alves |
3 Miranda |
4 David Luiz |
5 Fernandinho |
6 Filipe Luís |
7 Robinho |
8 Casemiro |
9 Tardelli |
10 Neymar |
11 Costa |
12 Neto |
13 Marquinhos |
14 Silva |
15 Geferson |
16 Fabinho |
17 Fred |
18 Firmino |
19 Willian |
20 Ribeiro |
21 Coutinho |
22 Elias |
23 Grohe |
Valmentaja Dunga

Brasilian joukkue – Copa América Centenario
1 Alisson |
2 Dani Alves |
3 Miranda |
4 Gil |
5 Casemiro |
6 Filipe Luís |
7 Ganso |
8 Elias |
9 Jonas |
10 Lima |
11 Gabriel |
12 Diego Alves |
13 Marquinhos |
14 Rodrigo Caio |
15 Fabinho |
16 Santos |
17 Walace |
18 Augusto |
19 Willian |
20 Lucas |
21 Hulk |
22 Coutinho |
23 Grohe |
Valmentaja Dunga